## Pravilnik o iskaznici obveznika civilne zaštite

### NN 70/1994 (30.9.1994.), Pravilnik o iskaznici obveznika civilne zaštite

# MINISTARSTVO UNUTARNJIH POSLOVA

Na temelju članka 107. stavka 1 Zakona o unutarnjim poslovima ("
Narodne novine", br. 29/91. - pročiščeni tekst, 13/91, 19/92. i 33/92.),
a u svezi s člankom 8. stavak 4. Privremenog pravilnika o uključivanju
pripadnika postrojbi i drugih tijela civilne zaštite na obavljanju posIova
civilne zaštite, broj: 511-0I-78-15165/1-94 od 2. svibnja 1994. godine,
ministar unutarnjih poslova donosi

## PRAVILNIK

### O ISKAZNICI OBVEZNIKA CIVILNE ZAŠTITE

Članak 1.

Ovim Pravilnikom propisuje se sadržaj i obrasci iskaznice obveznika
sudjelovanja u postrojbama i tijelima civilne zaštite (u nastavku: obveznici
civilne zaštite), način njena izdavanja, zamjene i vraćanja, dužnosti obveznika
civilne zaštite glede čuvanja i korištenja iskaznice te nadležnosti tijela
i organizacija za izdavanje i evidenciju iskaznica civilne zaštite.

Članak 2.

Obvezniku civilne zaštite, koji je raspoređen u postrojbu odnosno tijelo
civilne zaštite, izdaje se iskaznica obveznika civilne zaštite (u daljnjem
tekstu: iskaznica).

Iskaznica iz stavka 1 ovog članka izdaje se u skladu s dopunskim protokolom
I. uz Ženevsku konvenciju od 12. kolovoza 1949. godine.

Članak 3.

Iskaznica sadrži natpis "Republika Hrvatska", naziv policijske
uprave nadležne za poslove civilne zaštite, naziv iskaznica obveznika civilne
zaštite", jedinstveni znak civilne zaštite predviđen medunarodnom
konvencijom otisnut u lijevom i desnom gornjem kutu prednje strane iskaznice.

Osim toga na prednjoj strani iskaznice upisuju se sljedeći podaci :

a) - ime i prezime, datum rođenja, JMBG,

- tekst: "Nositelj ove iskaznice zaštičen je Ženevskim konvencijama
od 12. kolovoza 1949 godine i dopunskim protokolom uz Ženevske konvencije
od 12 kolovoza 1949 godine, koji se odnosi na zaštitu žrtava medunarodnih
oružanih sukoba (protokol I) u svojstvu";

- datum izdavanja, broj iskaznice, datum isteka njene valjanosti i potpis
ovlaštene osobe;

b) na poleđini

- visina, boja očiju, boja kose, ostali osobni znaci ili napomene i
oružje (ako je obvezniku dopušteno nošenje lakog oružja), potpis nositelja.

Na poleđini iskaznice prostor je za fotografiju obveznika civilne zaštite
i pečat Ministarstva unutarnjih poslova Republike Hrvatske.

Članak 4.

Iskaznica se izrađuje na bijelom kartonu (250 g/m kv.) zaštičena prozirnom
plastičnom foIijom

Iskaznica se izdaje prema obrascu koji je otisnut uz ovaj Pravilnik
i njegov je sastavni dio.

Izmjere iskaznice su 7,5 x 10 cm

Članak 5.

Iskaznica se čuva pri tijelu ili organizaciji nadležnoj za poslove civilne
zaštite koja organizira postrojbe i tijela civilne zaštite u slučaju neposredne
ratne opasnosti i rata ili drugih potreba (prirodnih i tehnoloških nesreća).

Podaci o obvezniku civilne zaštite upisuju se u iskaznicu prilikom priopćavanja
ratnog rasporeda obvezniku civilne zaštite.

Članak 6.

Iskaznicu izdaje i u nju upisuje odgovarajuće podatke, te vodi popis
izdanih iskaznica služba civilne zaštite nadležne policijske uprave.

Članak 7.

Obveznik civilne zaštite, komu je izdana iskaznica, dužan ju je čuvati,
držati u urednom stanju i dati na uvid samo nadležnom tijelu ili osobi
u službene svrhe

Obveznik iz stavka 1. ovog članka koji iskaznicu izgubi ili s vremenom
iskaznica postane neupotrebljiva zbog oštećenja dužan je odmah o tome obavijestiti
nadležno tijelo ili organizaciju koja ju je izdala.

Iskaznicu je zabranjeno davati drugoj osobi.

Članak 8.

Obveznik civilne zaštite nakon prestanka obveze sudjelovanja u tijelima
ili postrojbama civilne zaštite dužan je iskaznicu vratiti tijelu ili organizaciji
koja ju je izdala.

PRIJELAZNE I ZAVRŠNE ODREDBE

Članak 9.

Na dan stupanja na snagu ovog Pravilnika prestaje vrijediti Pravilnik
o knjižici i osobnoj karti obveznika sudjelovanja u jedinicama i organima
Civilne zaštite ("Narodne rlovine", br. 7/85.).

Članak 10.

Ovaj Pravilnik stupa na snagu osmoga dana nakon objavljivanja u "Narodnim
novinama".

Broj:511-01-64-32122/1-94.

Zagreb, 21. rujna 1994.

Ministar unutarnjih poslova

**Ivan Jarnjak v. r.**

![](dodatni/362095.gif)

Pravilnik, NN 70/1994-1204
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)